钦定古今图书集成/明伦汇编/氏族典/第295卷 > 《苏州府志》 > 章综
## 钦定古今图书集成/明伦汇编/氏族典/第295卷 > 《苏州府志》 > 章综

按《宋史章楶传》：“楶子综，历通判常州。蔡京倾章氏，窜
综秀州。”

===章𫟅===按《宋史章楶传》：“楶子𫟅，第进士，历陕西转运判官，入
为户部员外郎，中书侍郎。刘逵之妻，𫟅姊也。逵渐复
元祐之政，𫟅多赞之。蔡京欲挤逵，且惎𫟅不附己，使
其党攻之，出𫟅湖州。论者不已，差主管西京崇福宫。
及京复相，遂兴制狱，倾章氏，窜𫟅温州。张商英入相，
辩前狱，𫟅复朝奉郎，通判秀州。顷之，改秘书省校书”
郎，迁仓部员外郎，出提点两浙刑狱，以龙图阁直学
士知越州。谭稹宣抚燕山，请𫟅为参谋。上书告老，复
龙图阁直学士，致仕，卒。